RCB ने 189 का टारगेट 15.3 ओवर में चेज किया; गुजरात को हराया
WPL 2023 RCB vs GG Womens Match Playing 11 | Smriti Mandhana, दोनों ही टीमों को प्लेऑफ की रेस में बने रहने के लिए आज का मुकाबला जीतना जरूरी है। 
विमेंस प्रीमियर लीग में शनिवार के दूसरे मुकाबले में रॉयल चैलेंजर्स बेंगलुरु ने गुजरात जायंट्स को 8 विकेट से हरा दिया। ब्रेबोर्न स्टेडियम में टॉस जीतकर पहले बैटिंग करने उतरी गुजरात ने 20 ओवर में 4 विकेट खोकर 188 रन बनाए। जवाब में बेंगलुरु ने 15.3 ओवर में 8 विकेट से जीत हासिल कर ली।
बेंगलुरु की सोफी डिवाइन टूर्नामेंट का पहला शतक बनाने से चूक गईं। वह 36 बॉल में 99 रन बनाकर किम गार्थ की बॉल पर कैच आउट हुईं। यह WPL का सर्वाधिक व्यक्तिगत स्कोर है।
मंधाना-डिवाइन ने दिलाई आक्रामक शुरुआत 
189 रन के टारगेट का पीछा करने उतरी रॉयल चैलेंजर्स बेंगलुरु को कप्तान स्मृति मंधाना और सोफी डिवाइन ने आक्रामक शुरुआत दिलाई। दोनों ने एश्ले गार्डनर के ओवर में 24 और तनुजा कंवर के ओवर में 18 रन बनाए। उनकी आक्रामकता के बाद टीम का स्कोर 6 ओवर में बगैर नुकसान के 77 रन हो गया।
मंधाना और डिवाइन ने 9.2 ओवरों में 125 रन जोड़े। मंधाना 37 रन बनाकर स्नेह राणा की बॉल पर आउट हुईं। एलिस पेरी 19 और हीथर नाइट 22 के स्कोर पर नाबाद रहीं।
ऐसे गिरे बेंगलुरु के विकेट... 
यहां देखें मैच का स्कोरकार्ड
वॉल्वार्ट ने लगातार दूसरी फिफ्टी जड़ी
गुजरात की ओपनर लौरा वॉल्वार्ट ने लगातार दूसरे मैच में फिफ्टी जड़ी। उन्होंने दूसरे विकेट के लिए सब्बिनेनी मेघना के साथ 63 और एश्ले गार्डनर के साथ तीसरे विकेट के लिए 52 रन जोड़े। वह 17वें ओवर में श्रेयांका पाटिल की बॉल पर कैच आउट हुईं।
वॉल्वार्ट से पहले मेघना 31 और सोफिया डंकली 16 रन बनाकर आउट हुईं। एश्ले गार्डनर ने 26 बॉल पर 41 रन की आतिशी पारी खेली। हरलीन देओल 12 और दयालन हेमलता 16 रन के स्कोर पर नाबाद रहीं। दोनों ने पारी के आखिरी ओवर में 22 रन बनाए।
पावरप्ले में गंवाया एक विकेट 
टॉस जीतकर पहले बैटिंग करने उतरी गुजरात जायंट्स को सोफिया डंकली और लौरा वॉल्वार्ट ने तेज शुरुआत दिलाई। दोनों ने पहले विकेट के लिए 27 रन जोड़े। तीसरे ओवर में डंकली आउट हो गईं। उन्हें सोफी डिवाइन ने पवेलियन भेजा। उनके बाद वॉल्वार्ट ने सब्बिनेनी मेघना के साथ पारी आगे बढ़ाई और पावरप्ले में कोई और विकेट नहीं जाने दिया। टीम ने 6 ओवर के बाद एक विकेट के नुकसान पर 45 रन बनाए।
ऐसे गिरे गुजरात के विकेट...
फोटोज में देखें मैच का हाल...
देखें दोनों टीमों की प्लेइंग-11...
गुजरात जायंट्स: स्नेह राणा (कप्तान), सब्बिनेनी मेघना, सोफिया डंकली, लौरा वोल्वार्ट, एश्ले गार्डनर, हरलीन देओल, दयालन हेमलता, सुष्मा वर्मा (विकेटकीपर), किम गार्थ, तनुजा कंवर और अश्विनी कुमारी।
रॉयल चैलेंजर्स बेंगलुरु: स्मृति मंधाना (कप्तान), सोफी डिवाइन, एलिस पेरी, हीथर नाइट, रिचा घोष (विकेटकीपर), कनिका आहूजा, श्रेयांका पाटिल, दिशा कसत, मीगन शट, सोभना आशा और प्रीति बोस।